  Майя Бывальцева 16-тӥ коньывуонэ Удмуртиын температура 6 градусозь гинэ ӝутскоз. Со сярысь Россиысь МЧС-лэн элькунъя валтӥсь управлениелэн пресс-службаез ивортэ. Вирнуналэ улосвылын пилемо улоз, сайкиськылоз. Интыосын лымен суро ӧжыт зороз. Тӧл уйпал но шундыпуксён вискысь секундскын 7-12 метре пельтоз. Нуназе элькунъя +1…+6 градус возиськоз. Омыр зӥбет луло узвесь юбоя 752 миллиметр луоз, омырлэн мускытлыкез – 76 процент. Тодэ вайытом, улосвылысь Гидрометцентр ивортэмъя, таиз арня Удмуртиын лымыё луоз.  Тегъёс: МЧС Удмуртия куазь  